Case ID: 1086195
Sentence 18: Yuxarıda qeyd olunan normanın tələbindən isə məlum olur ki, müvəqqəti xarakterli müdafiə tədbirinin tətbiq olunması ilə bağlı işə baxarkən məhkəmələr mütləq şəkildə ilkin olaraq işin faktiki və hüquqi hallarının araşdırmalı və yalnız iddianın böyük ehtimalla uğurlu olacağı qənaətinə gəldiyi hallarda iddiaçının vəsatəti əsasında qərardad qəbul etməli və gəldiyi nəticəni Azərbaycan Respublikası İnzibati Prosessual Məcəlləsinin 12, 68.1 və 69.4-cü maddələrinin tələbləri baxımından da əsaslandırmalı idi. Ali Məhkəmə Kollegiyası qeyd edir ki, apellyasiya instansiyası məhkəməsi hazırkı mübahisəni həll edərkən Azərbaycan Respublikası İPM-in sözügedən maddələrinin tələblərini pozaraq iş üçün əhəmiyyətli olan bütün faktiki halları, həmçinin iddianın uğurluluq ehtimalını araşdırmamış və nəticə etibarı ilə iş üzrə əsaslandırılmamış qərardad qəbul etmişdir.